en da en da da da ro da da da sv da da en sv da en da en da da da da da en da fr da da en
Søe, Synnøve - Nordic Women's Literature
Forfatteren er uddannet journalist og fik et bredt folkeligt gennembrud som populær og ukonventionel talkshow-værtinde på det kommercielle TV3.
I sin selvbiografiske debutbog Fars fra 1989, der udkom i 20.000 eksemplarer, har hun fortalt om sin opvækst. Som datter af højskolelærer Poul-Erik Søe, der stiftede ny familie, voksede hun op i moderens kollektiv uden fornemmelse af et sikkerhedsnet af følelsesmæssig bekræftelse og tryghed. Hendes stærke anklage om svigt og forladthed rakte ud over den individuelle historie og satte debatter i gang om 68-generationens selvrealisering på bekostning af børnene. Succesen, der blev fulgt op af No credit, 1990, fik sine skrammer med den selvbiografisk inspirerede Regntid, 1994, om en talkshow-værtinde, fanget i en fælde af sex, vold og stoffer.
Siden ovenstående biografi blev publiceret i Nordisk Kvindelitteraturhistorie har Synnøve Søe udgivet romanerne Når den blå hane galer, 2006, Drengen på stigen, 2007, og Skrifte, 2009.
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.